
 कछुए और खरगोश की दौड़ तो याद है न? उस दौड़ के बाद जानवरों के पूरे राज्य
में सभी कछुए और खरगोश के बारे में चर्चा करने लगे। जहाँ
देखो, उन्हीं की बात होती थी।












 दौड़ में कुछ आलस के कारण खरगोश हार
गया। अपनी मंज़िल की ओर लगातार चलकर कछुआ विजयी हुआ, लेकिन जंगल की
प्रजा
में दोनों के लिए कोई भेदभाव नहीं था। दोनों की ही बहुत
इज्ज़त
होती।










 अपनी जीत पर कछुआ इतराया नहीं। अपनी हार पर खरगोश ने अपमानित महसूस नहीं किया, न ही कछुए के प्रति जलन महसूस की।
 

 














 कुछ दिनों बाद उस जंगल के राजा को पड़ोसी जंगल के राजा के साथ ज़रूरी काम पड़ा। उनकी बातचीत तुरंत होनी ज़रूरी थी। लेकिन राजा को फुर्सत नहीं मिल रही थी। और कामों में उलझे होने के कारण उसके लिये पड़ोसी राज्य जाना संभव नहीं था।
















 अतः राजा ने खरगोश और कछुए को अपना प्रतिनिधि बनाकर वहाँ भेजने की सोची।
















 "तुम दोनों में से किसी एक को पड़ोसी राज्य जाना पड़ेगा। मेरा संदेश उन्हें देकर उनका जवाब लेकर एक दिन के अन्दर वापस आना होगा।"
















 पड़ोसी राज्य पहुँचने का रास्ता बहुत कठिन था। काँटों और पत्थरों से भरा था। बीच में दो नदियाँ भी पड़ती थीं। चाहे कछुआ हो या खरगोश रास्ता आसानी से तय होने वाला नहीं था। और एक ही दिन में तो वह रास्ता तय करना असंभव ही था।













 तब खरगोश और कछुए ने एक साथ बैठकर बहुत सोचा। हम दोनों में से किसी एक से यह काम न होगा इसीलिए दोनों साथ मिलकर चलेंगे। जंगल के रास्ते पर खरगोश अपनी पीठ पर कछुए को बिठाकर दौड़ लगाएगा। नदी पार करते समय खरगोश कछुए की पीठ पर चढ़ जायेगा। यह तय करके दोनों को तसल्ली हुई।










 अगले दिन तड़के दोनों तैयार हो गये। राजा का संदेश लेकर दोनों निकल पड़े। खरगोश अपनी पीठ पर कछुए को बिठाकर तेज़ी से दौड़ा।










 रास्ते में नदी आई। तब कछुए ने खरगोश को अपनी पीठ पर बिठाकर नदी पार कराई। फिर से खरगोश ने कछुए को पीठ पर बिठाकर दौड़ लगाई। दूसरी नदी आते ही कछुए ने अपना काम किया।













 इस तरह दोनों साथ मिलकर बहुत जल्दी अपनी 

मंज़िल
तक पहुँच गये। उस राजा से बातचीत करके वापस लौटे।













 जितना समय उनके राजा ने दिया था उससे पहले ही दोनों ने अपना काम कर दिखाया।
 












 इस चित्र में रंग भरो।









 इस चित्र में रंग भरो।

 कछुआ और खरगोश
 (Hindi)



 बहुत दिनों पहले कछुए ने अपनी लगन के बल पर घमण्डी खरगोश को दौड़ में हराया था। अब दोनों फिर साथ आये हैं और उन्हें मिल कर राजा का ज़रूरी काम करना है। सहयोग के बिना यह असम्भव है पर क्या दोनों विरोधी मिल कर काम कर पायेंगे?



 यह पठन स्तर ३ की किताब है, उन बच्चों के लिए जो खुद पढ़ने को तैयार हैं।

